Държавен вестник, бр. 45, 2005 г., стр. 11

Б Р О Й  45
Д Ъ Р Ж А В Е Н   В Е С Т Н И К
С Т Р .  11
държавен технически надзор” съгласно чл. 36а
и разрешенията се отнемат в случаите по
чл. 36а, ал. 4.
§ 69. Параграф 47, т. 2 влиза в сила от 1 яну-
ари 2006 г.
Законът е приет от ХХХIХ Народно събра-
ние на 17 май 2005 г. и е подпечатан с официал-
ния печат на Народното събрание.
Председател на Народното събрание:
Борислав Великов
27356
УКАЗ № 209
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
здравното осигуряване, приет от ХХХIX Народ-
но събрание на 17 май 2005 г.
Издаден в София на 30 май 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за здрав-
ното осигуряване (обн., ДВ, бр. 70 от 1998 г.;
изм., бр. 93 и 153 от 1998 г., бр. 62, 65, 67, 69, 110
и 113 от 1999 г., бр. 1, 31 и 64 от 2000 г., бр. 41 от
2001 г., бр. 1, 54, 74, 107, 112, 119 и 120 от 2002 г.,
бр. 8, 50, 107 и 114 от 2003 г., бр. 28, 38, 49, 70, 85
и 111 от 2004 г., бр. 39 от 2005 г.)
§ 1. В преходните и заключителните разпо-
редби се създават § 19в, 19г и 19д:
“§ 19в. (1) Българските граждани, които са
пребивавали извън страната повече от 183 дни
през една календарна година за периода 1 яну-
ари 2000 г.—31 декември 2004 г. и дължат здрав-
ноосигурителни вноски за своя сметка за вре-
мето, през което са били в чужбина, могат да
бъдат освободени от задължението за внасяне
на тези вноски, ако не са направили свободен
избор на изпълнител на медицинска помощ,
сключил договор с районна здравноосигурител-
на каса по чл. 4, ал. 1 за съответната календар-
на година.
(2) В случаите по ал. 1 лицата лично или чрез
упълномощено лице могат да подадат до 31
декември 2006 г. молба-декларация по ред, оп-
ределен с инструкция, издадена от управителя
на Националния осигурителен институт, съгла-
сувана с директора на Националната здравно-
осигурителна каса.
(3) Здравноосигурителните права на лицата
по ал. 1 се възстановяват по реда на чл. 40а.
§ 19г. (1) Лицата, които дължат здравнооси-
гурителни вноски за своя сметка до 1 юни 2005 г.,
могат да поискат разсрочване на плащането на
задължението до 31 декември 2006 г., ако за
периода 1 октомври 2004 г.—31 март 2005 г. имат
средномесечен доход на член от семейството до
200 лв. включително.
(2) По реда на ал. 1 се разсрочват задълже-
ния за здравноосигурителни вноски с размер
над 50 лв.
(3) За разсрочване на задължението лицата
по ал. 1 в срок до 31 октомври 2005 г. подават в
териториалните поделения на Националния
осигурителен институт молба-декларация по
образец, утвърден от управителя на Национал-
ния осигурителен институт.
(4) Задължението се разсрочва от датата на
подаване на искането с решение на ръководите-
ля на териториалното поделение на Национал-
ния осигурителен институт или упълномощени
от него лица. В решението се вписват размерът
на задължението, крайният срок за издължава-
не на разсроченото задължение и общата дъл-
жима сума до изтичане на този срок. Един ек-
земпляр от решението се връчва на лицето.
(5) При определяне на дохода по ал. 1 се взе-
мат предвид всички брутни доходи на семейст-
вото, които са облагаеми по Закона за облагане
доходите на физическите лица, както и получа-
ваните пенсии, обезщетения, помощи и стипен-
дии, с изключение на месечните добавки, изп-
лащани по Закона за интеграция на хората с
увреждания, добавката за чужда помощ по
чл. 103 от Кодекса за социално осигуряване, сти-
пендиите на учащите се до завършване на сред-
но образование, но не по-късно от навършване
на 20-годишна възраст, както и помощите, по-
лучени по Закона за семейни помощи за деца.
(6) Лицата по ал. 1, които не заплатят пове-
че от три здравноосигурителни вноски за пери-
ода на разсрочването, заплащат на изпълните-
лите оказаната им медицинска помощ.
(7) За периода на разсрочване давностният
срок за вземанията спира да тече.
(8) При изпълнение на условията по ал. 1—
4 на лицата не се налагат глоби по чл. 104, ал. 3,
не се прилага разпоредбата на чл. 109, ал. 1 и не
се предприемат принудителни мерки за съби-
ране на задълженията.
§ 19д. За задълженията за здравноосигури-
телни вноски на лица, които ги дължат за своя
сметка, възникнали до 1 юни 2005 г., не се дъл-
жи лихва за периода от 1 юни 2005 г. до 31 де-
кември 2006 г.”
§ 2. В § 13 от Закона за изменение и допъл-
нение на Закона за здравното осигуряване (ДВ,
бр. 111 от 2004 г.) ал. 2 се изменя така:
“(2) Със заплатените суми по ал. 1 се нама-
лява размерът на задълженията за здравнооси-
гурителни вноски.”
Заключителна разпоредба
§ 3. Законът влиза в сила от 1 юни 2005 г.
Законът е приет от ХХХIХ Народно събра-
ние на 17 май 2005 г. и е подпечатан с официал-
ния печат на Народното събрание.
Председател на Народното събрание:
Борислав Великов
27354